stanford-oval/wikipedia huggingface dataset:
กาจ กาจสงคราม
เครื่องราชอิสริยาภรณ์

พ.ศ. 2491 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
พ.ศ. 2484 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 1 ประถมาภรณ์มงกุฎไทย (ป.ม.)
พ.ศ. 2477 –  เหรียญดุษฎีมาลา เข็มกล้าหาญ (ร.ด.ม.(ห))
พ.ศ. 2477 –  เหรียญพิทักษ์รัฐธรรมนูญ (พ.ร.ธ.)
พ.ศ. 2484 –  เหรียญช่วยราชการเขตภายใน การรบสงครามอินโดจีน (ช.ร.)
พ.ศ. 2486 –  เหรียญช่วยราชการเขตภายใน การรบสงครามมหาเอเชียบูรพา (ช.ร.)
พ.ศ. 2469 –  เหรียญจักรมาลา (ร.จ.ม.)
พ.ศ. 2481 –  เหรียญรัตนาภรณ์ รัชกาลที่ 8 ชั้นที่ 3 (อ.ป.ร.3)
วินเตอร์เลิฟ

| "Winter Love"> เพลงโดยโบอา.จากอัลบั้มMADE IN TWENTY(20) |
| --- | --- |
ด้านเอ: "Winter Love"
ด้านบี: "Candle Lights"
วางจำหน่าย: 1 พฤศจิกายน พ.ศ. 2549
บันทึกเสียง: พ.ศ. 2549
แนวเพลง: เจ-ป็อป
ความยาว: 21:40 นาที
ค่ายเพลง: เอเว็กซ์ แทร็กซ์
วินเทอร์ เลิฟ (ญี่ปุ่น: ウィンター・ラヴ; โรมาจิ: Winter Love) เป็นซิงเกิลที่ 21 ของโบอา  เป็นแม็กซี่ซิงเกิลที่ประกอบด้วยเพลงบัลลาดหน้าเออย่าง Winter Love และเพลงหน้าบีที่เกี่ยวกับวันคริสต์มาสอย่าง Candle Lights  และโบนัสแทร็คอย่าง Last Christmas  วางจำหน่ายเมื่อวันที่ 1 พฤศจิกายน พ.ศ. 2549  สามารถขึ้นมาถึงอันดับที่ 1 ของออริกอนเดลี่ชาร์ตได้นานถึง 3 วัน  โดยสัปดาห์แรกเปิดตัวในอันดับที่ 2 ของออริกอนชาร์ต  และมียอดขายรวมประมาณหนึ่งแสนแผ่น
เพลง Winter Love เป็นเพลงประกอบรายการ "เลิฟคัตสึ" ประจำเดือนพฤศจิกายน พ.ศ. 2549  ทางช่องนิปปอนทีวี  และนอกจากนี้ยังใช้ประกอบโฆษณาของ music.jp อีกด้วย  ส่วนเพลงหน้าบีอย่าง Candle Lights เป็นเพลงประกอบภาพยนตร์เกาหลีเรื่อง "รักสุดท้ายของนายไฮโซ" นำแสดงโดย  ฮุนบิน
รายชื่อเพลง > เวอร์ชันซีดีล็อตแรก

Winter Love
Candle Lights
Last Christmas
Winter Love (TV MIX)
Candle Ligthts (TV MIX)
รายชื่อเพลง > เวอร์ชันซีดีล็อตปกติ

Winter Love
Candle Lights
Winter Love (TV MIX)
Candle Ligthts (TV MIX)
มิวสิกวิดีโอ

Winter Love(video clip)
การแสดงสด

25 ตุลาคม พ.ศ. 2549 — Hey! Hey! Hey!
27 ตุลาคม พ.ศ. 2549 — PopJam
28 ตุลาคม พ.ศ. 2549 — CDTV
29 ตุลาคม พ.ศ. 2549 — MUSIC EXPRESS
29 ตุลาคม พ.ศ. 2549 — Utawara
3 พฤศจิกายน พ.ศ. 2549 — Music Fighter
3 พฤศจิกายน พ.ศ. 2549 — Music Station
5 พฤศจิกายน พ.ศ. 2549 — BoA The Live 20th Birthday Special Event
25 พฤศจิกายน พ.ศ. 2549 — MelodiX!
2 ธันวาคม พ.ศ. 2549 — Music Fair 21 ("Winter Love" and "เมริคุริ")
ชาร์ต

| วางจำหน่าย | ชาร์ต | อันดับสูงสุด | ยอดขายสัปดาห์แรก | ยอดขายรวม | อยู่ในชาร์ต |
| --- | --- | --- | --- | --- | --- |
| 1 พฤศจิกายน 2006 | Oricon Daily Singles Chart | #1 |  |  |  |
| 1 พฤศจิกายน 2006 | Oricon Weekly Singles Chart | #2 | 42,481 | 99,078 | 14 สัปดาห์ |
| 1 พฤศจิกายน 2006 | Oricon Monthly Singles Chart | #7 |  | 99,078 |  |
| 1 พฤศจิกายน 2006 | Oricon Yearly Singles Chart | #114 |  | 99,078 |  |
เหรียญ 5 สตางค์

| --- | --- |
ประเทศไทย
มูลค่า: 0.05 บาท
น้ำหนัก: 0.6 g
เส้นผ่านศูนย์กลาง: 2530 - 2550: 16.00 มม. 2551 - ปัจจุบัน: 16.50 mm
ความหนา: 2530 - 2550: 1.40 มม. 2551 - ปัจจุบัน: 1.35 mm
ขอบ: เรียบ
ส่วนประกอบ: อะลูมิเนียม 2530 - 2550: 97.5% Al, 2.5% Mg 2551 - ปัจจุบัน: 99% Al
ปีที่ผลิตเหรียญ: 2451 – ปัจจุบัน
หมายเลขบัญชี: -
ด้านหน้า
การออกแบบ: พระบาทสมเด็จพระวชิรเกล้าเจ้าอยู่หัว
ผู้ออกแบบ: ผู้ออกแบบ : ไชยยศ สุนทราภา  ผู้ปั้นแบบ : ธรรมนูญ แก้วสว่าง
วันที่ออกแบบ: 2560
ด้านหลัง
การออกแบบ: อักษรพระปรมาภิไธย วปร ภายใต้พระมหาพิชัยมงกุฎ
ผู้ออกแบบ: ผู้ออกแบบ : ไชยยศ สุนทราภา  ผู้ปั้นแบบ : ธรรมนูญ แก้วสว่าง
วันที่ออกแบบ: 2560
เหรียญ 5 สตางค์ เป็นเหรียญของสกุลเงินบาท ที่ใช้ในประเทศไทย มีการผลิตมาใช้งานหลายรุ่นหลายสมัย
เหรียญ 5 สตางค์รุ่นปัจจุบัน (พ.ศ. 2530 — พ.ศ. 2560)

เหรียญ 5 สตางค์ที่ผลิตใช้งานในปัจจุบัน  ด้านหน้าเป็นภาพพระบรมฉายาลักษณ์ของ สมเด็จพระเจ้าอยู่หัวมหาวชิราลงกรณ บดินทรเทพยวรางกูร ด้านหลังเป็นอักษรพระปรมาภิไธย วปร ภายใต้พระมหาพิชัยมงกุฎ ออกใช้ครั้งแรกในปี พ.ศ. 2561 เหรียญนี้ไม่ได้ออกใช้หมุนเวียนทั่วไป แต่ใช้ภายในธนาคารเท่านั้น
ในปี พ.ศ. 2539 รูปแบบของเหรียญ 5 สตางค์ที่ผลิต เปลี่ยนเป็นรูปแบบเหรียญที่ระลึก พระราชพิธีกาญจนาภิเษก จึงไม่มีการผลิตเหรียญในรูปแบบปกติ
ในปี พ.ศ. 2552 กรมธนารักษ์ประกาศใช้เหรียญกษาปณ์หมุนเวียนชุดใหม่เพื่อปรับต้นทุนการผลิตและทำให้ยากต่อการปลอมแปลง โดยเหรียญ 5 สตางค์มีการปรับส่วนประกอบ จากอะลูมิเนียม 97% เป็นอะลูมิเนียม 99% เพิ่มขนาดจากเส้นผ่านศูนย์กลางจาก 16.00 มิลลิเมตรเป็น 16.50 มิลลิเมตร และลดความหนาจาก 1.40 เป็น 1.35 มิลลิเมตร โดยที่น้ำหนักเหรียญยังคงเดิม ส่วนลวดลายมีเปลี่ยนภาพด้านหน้าเหรียญเป็นภาพพระบรมฉายาลักษณ์ของ พระบาทสมเด็จพระเจ้าอยู่หัวภูมิพลอดุลยเดช พระชนมายุใกล้เคียงปัจจุบันมากขึ้น โดยเริ่มปรากฏในเหรียญที่ระบุ พ.ศ. 2551 เป็นต้นไป
ในปี พ.ศ. 2561 รูปแบบของเหรียญ 5 สตางค์ที่ผลิต เปลี่ยนเป็นรูปแบบเหรียญที่ระลึก มหาวชิราลงกรณ จึงไม่มีการผลิตเหรียญในรูปแบบปกติ
เหรียญ 5 สตางค์ในอดีต > เหรียญกษาปณ์หมุนเวียน รัชกาลที่ 9 พ.ศ. 2530-2560

เหรียญกษาปณ์หมุนเวียนราคา 5 สตางค์ รุ่นนี้ ด้านหน้าเป็นภาพพระบรมฉายาลักษณ์ พระบาทสมเด็จพระเจ้าอยู่หัวภูมิพลอดุลยเดช ด้านหลังเป็นภาพของ พระปฐมเจดีย์ ประกาศออกใช้เป็นครั้งแรกเมื่อวันที่ 8 สิงหาคม พ.ศ. 2530
ในปี พ.ศ. 2552 กรมธนารักษ์ได้ปรับปรุงลวดลายของเหรียญ และเปลี่ยนโลหะที่ใช้ผลิตเหรียญ 5 สตางค์ เป็นโลหะไส้เหล็กชุบนิกเกิล น้ำหนักของเหรียญลดลงเป็น 3.00 กรัม จากเดิม 3.40 กรัม โดยที่ยังมีขนาดความหนาและเส้นผ่านศูนย์กลางเท่าเดิม การเปลี่ยนแปลงดังกล่าวในระยะเริ่มแรกไม่เป็นที่รับรู้ของประชาชนมากนัก และเหรียญแบบใหม่นี้ยังไม่สามารถใช้กับตู้หยอดเหรียญโดยทั่วไปได้ ทำให้เกิดกระแสข่าวว่าอาจเป็นเหรียญปลอม
ดูเพิ่ม

บาท
เกี่ยวกับเหรียญต่าง ๆ
http://cointhai.blogspot.com/
ฮุน เซน
ชีวประวัติ

ฮุน เซนเกิดในวันที่ 5 สิงหาคม พ.ศ. 2495 (ในประวัติอย่างเป็นทางการคือวันที่ 4 เมษายน พ.ศ. 2494)ที่เปียมเกาะสนา จังหวัดกำปงจาม เดิมมีชื่อ ฮุน โบนาล (หรือ ฮุน นาล) เขาเป็นลูกคนที่สามจากลูกทั้งหมด 6 คนของ ฮุน เนียง พ่อของเขา ผู้เป็นพระภิกษุประจำวัดท้องถิ่นในกำปงจาม ก่อนจะสึกเพื่อเข้าร่วมกองกำลังต่อต้านฝรั่งเศส และแต่งงานกับ ดี ยอง แม่ของฮุน เซน ปู่ย่าตายายฝ่ายพ่อของ ฮุน เนียงเป็นเจ้าของที่ดินที่ร่ำรวย ซึ่งมีเชื้อสายจีนแต้จิ๋ว
ฮุน เนียงได้รับมรดกทรัพย์สินของครอบครัวบางส่วน ซึ่งรวมถึงที่ดินหลายเฮกตาร์ และมีชีวิตที่ค่อนข้างสุขสบาย จนกระทั่งเหตุการณ์ลักพาตัวที่ทำให้ครอบครัวต้องขายทรัพย์สินส่วนใหญ่ออกไป ฮุน นาล ออกจากครอบครัวตอนเขาอายุ 13 ปี เพื่อเข้าเรียนโรงเรียนสงฆ์ที่พนมเปญ ในเวลานั้น เขาเปลี่ยนชื่อตนเองเป็น ฤทธิ เซน หรือสั้น ๆ ว่า เซน เนื่องจากชื่อก่อนหน้า (นาล) มักเป็นชื่อเล่นสำหรับเด็กที่มีน้ำหนักเกิน ซึ่งเขามักถูกเรียกว่า ฮุน โบนาล
ช่วงสงคราม

ต่อมาในปี พ.ศ. 2513 ราชอาณาจักรกัมพูชาภายใต้เจ้านโรดมสีหนุ ได้ถูกโค่นล้มโดยนายพลลอน นอลในแผนการการรัฐประหารปี พ.ศ. 2513 ซึ่งองค์การซีไอเอ (CIA) ของสหรัฐอเมริกา หนุนอยู่เบื้องหลัง ต่อมาเขาได้เปลี่ยนชื่อเป็น ฮุน เซนใน พ.ศ. 2515 เมื่อเห็นว่ากัมพูชาตกอยู่ในสงคราม ฮุน เซนในวัย 18 ปี ได้เข้าร่วมกับเขมรแดงซึ่งเป็นขบวนการต่อต้านจักรวรรดินิยม เพื่อตอบสนองต่อเสียงเรียกร้องของ เจ้านโรดมสีหนุ อดีตนายกรัฐมนตรีกัมพูชาที่ถูกยึดอำนาจไป
เมื่อวันที่ 16 เมษายน พ.ศ. 2518 ฮุน เซนได้รับบาดเจ็บที่ดวงตาข้างซ้ายจนในที่สุด ดวงตาข้างซ้ายได้บอดสนิทเนื่องจากเขาได้รับบาดเจ็บขณะสู้รบในช่วงการล่มสลายของพนมเปญ
หลังจากนั้นสองปีหลังเข้าร่วมเป็นทหารให้กับเขมรแดง เขาสู้รบให้กับเขมรแดงในสงครามกลางเมืองกัมพูชา และเป็นผู้บังคับกองพันของกัมพูชาประชาธิปไตย
ในปี พ.ศ. 2520 ฮุน เซนไม่พอใจกับระบอบการเมืองที่ฆ่าล้างเผ่าพันธุ์ของพล พต ฮุน เซนได้ละทิ้งครอบครัวอันเป็นที่รักอีกครั้ง เพื่อเป็นผู้นำในการเคลื่อนไหวเพื่อปลดปล่อยประเทศและประชาชนจากระบอบที่เลวร้ายนี้
ในปี พ.ศ. 2521 ฮุน เซนและเฮง สัมรินได้แปรพักตร์ไปเข้ากับเวียดนาม โดยแอบหนีทัพเข้าชายแดนเวียดนามและได้กลายเป็นหนึ่งในผู้ก่อตั้งขบวนการกู้ชาติกัมพูชาที่เรียกว่าแนวร่วมสามัคคีสงเคราะห์ชาติกัมพูชาซึ่งร่วมมือกับขบวนการรักชาติหลายกลุ่มที่เวียดนามให้การสนับสนุนและกองทัพอาสาสมัครเวียดนามเพื่อเข้าปลดปล่อยดินแดนกัมพูชาจากเขมรแดงของกลุ่มพอล พต
ในปี พ.ศ. 2522 เขาได้นำกองกำลังที่เข้าร่วมกับกองทหารจากเวียดนามเพื่อโค่นล้มระบอบเขมรแดง การเคลื่อนไหวนี้ได้ปลดปล่อยประเทศและประชาชนกัมพูชาจากระบอบการฆ่าล้างเผ่าพันธุ์ของกัมพูชา และตั้งแต่นั้นมาเขาก็กลายเป็นบุคคลที่มีอิทธิพลและมีชื่อเสียง และสู้รบร่วมกับกองทัพเวียดนามในสงครามกัมพูชา–เวียดนาม เมิ่อรบชนะและโค่นล้มเขมรแดงของพอล พตลงได้ เวียดนามได้เข้ายึดครองกัมพูชาและได้สนับสนุนให้เขาเข้าดำรงตำแหน่งรัฐมนตรีว่าการกระทรวงต่างประเทศในสาธารณรัฐประชามานิตกัมพูชาซึ่งเป็นรัฐบาลหุ่นเชิดที่เวียดนามตั้งขึ้นเมื่อ พ.ศ. 2522 ถึง 2529 และอีกครั้งใน พ.ศ. 2530 ถึง 2533 ตอนอายุ 26 ปี เขาเป็นรัฐมนตรีว่าการกระทรวงต่างประเทศที่อายุน้อยที่สุดในโลกในเวลานั้น
ประสบการการทำงาน

ตั้งแต่ปี พ.ศ. 2522-2536 ฮุน เซน ดำรงตำแหน่งต่าง ๆ ในการบริหารประเทศกัมพูชา (สาธารณรัฐประชาชนกัมพูชา และรัฐกัมพูชา) รัฐมนตรีและรัฐมนตรีว่าการกระทรวงการต่างประเทศระหว่างปี พ.ศ. 2524 ถึง 2528
ชีวิตส่วนตัว

ฮุน เซน ได้สมรสกับสมเด็จกิตติวุฒิบัณฑิต บุน รานี ทั้งคู่มีบุตรชาย 4 คน บุตรสาว 2 คน และบุตรสาวบุญธรรม 1 คน ได้แก่ฮุน กอมซอต(เสียชีวิตตั้งแต่แรกเกิด), ฮุน มาเนต, ฮุน มานา, ฮุน มานิต, ฮุน มานี และฮุน มาลี ทั้งคู่รับบุตรสาวบุญธรรมคือฮุน มาลิส ใน พ.ศ. 2531 แต่ยกเลิกสถานะนี้ใน พ.ศ. 2550 เนื่องจากเธอเป็นเลสเบี้ยน ใน พ.ศ. 2553 ฮุน มาเนตได้รับการเลื่อนขึ้นเป็นพลตรีในกองทัพพระราชอาณาจักรกัมพูชา และกลายเป็นรองผู้บัญชาการกองบัญชาการองครักษ์ประจำสำนักนายกรัฐมนตรี ลูกชายทั้งสามคนของฮุน เซนมีบทบาทสำคัญในรัฐบาลของเขา
สถาปนาบรรดาศักดิ์

ฮุน เซนได้รับพระราชทานบรรดาศักดิ์ จากพระบาทสมเด็จพระ นโรดม สีหนุ เป็น สมเด็จอัครมหาเสนาบดีเดโช ฮุน เซน เนื่องจากได้รับการยอมรับในความพยายามเพื่อความสมานฉันท์ในชาติ สันติภาพ และการพัฒนาเศรษฐกิจ นอกจากนั้น ยังมีบุคคลที่สำคัญกัมพูชาได้รับการสถาปนาบรรดาศักดิ์อีก 3 ท่าน คือ สมเด็จอัครมหาธรรมโพธิศาล เจีย ซีม ประธานพฤฒสภากัมพูชา (วุฒิสภา) สมเด็จอัครมหาพญาจักรี เฮง สัมริน ประธานรัฐสภากัมพูชา พร้อมกับดำรงตำแหน่งจอมพล (พลเอก 5 ดาว) แห่งกองทัพกัมพูชา และสมเด็จกิตติวุฒิบัณฑิต (บุน รานี) ภริยาของสมเด็จอัครมหาเสนาบดีเดโช ฮุน เซน
เครื่องราชอิสริยาภรณ์ > เครื่องราชอิสริยาภรณ์กัมพูชา

เครื่องราชอิสริยาภรณ์ชาตุปการ
เครื่องราชอิสริยาภรณ์พระราชอาณาจักรกัมพูชา ชั้นมหาสิริวัฒน์
เครื่องราชอิสริยาภรณ์มุนีสาราภัณฑ์ ชั้นมหาสิริวัฒน์
เหรียญเสนาชยสิทธิ์
เหรียญป้องกันประเทศ ประดับดาวทอง 2 ดวง
เหรียญป้องกันประเทศ ประดับดาวเงิน 2 ดวง
เหรียญป้องกันประเทศ ประดับดาวสำริด 2 ดวง
เหรียญอนุสรณ์เฉลิมพระเกียรติ
เครื่องราชอิสริยาภรณ์การสร้างชาติ
เครื่องราชอิสริยาภรณ์ > เครื่องราชอิสริยาภรณ์ต่างประเทศ

ไทย :
พ.ศ. 2540 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2544 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
คิวบา :
พ.ศ. 2542 –  เครื่องอิสริยาภรณ์โฮเซ มาร์ตี
ฟิลิปปินส์ :
พ.ศ. 2545 –  เครื่องอิสริยาภรณ์ซิกาตูนา ชั้นประถมาภรณ์
ลาว :
พ.ศ. 2551 –  เหรียญทองคำแห่งชาติ
บรูไน :
พ.ศ. 2560 –  เหรียญพิงกัต จูบลี เมนาอิกิ ทัคทา ชั้นเหรียญทอง
รัสเซีย :
พ.ศ. 2564 –  เครื่องอิสริยาภรณ์รุจบี
ยูเครน :
พ.ศ. 2565 –  เครื่องอิสริยาภรณ์เจ้าชายยารอสเลาผู้รอบรู้ ชั้นที่ 3

ฮุนเซน (คนที่สองหลังเฮง สัมริน) ขณะเดินทางไปรับบรรดาศักดิ์จากพระบาทสมเด็จพระนโรดม สีหนุ โดยพระราชทานบรรดาศักดิ์ขุนนางชั้นสมเด็จสถาปนาขึ้นเป็น "สมเด็จอัครมหาเสนาบดีเดโช ฮุน เซน"
สมเด็จฯฮุน เซน ขณะหารือกับฟูมิโอะ คิชิดะ นายกรัฐมนตรีญี่ปุ่น
สมเด็จฯฮุน เซน กับฟูมิโอะ คิชิดะ
วอร์คราฟต์ 3: โฟรเซนโธรน

| วอร์คารฟต์ 3: โฟรเซนโธรน |
| --- | --- |
ผู้พัฒนา: Blizzard Entertainment
ผู้จัดจำหน่าย:  Blizzard Entertainment    Sierra Entertainment    Capcom    Sonokong
ออกแบบ: รอบ พาร์โด
ชุด: Warcraft 
เครื่องเล่น: ระบบปฏิบัติการวินโดวส์, แมค โอเอส และ แมค โอเอส เอกซ์ (อินเทล และพีพีซี) , ลีนุกซ์ (cedega/wine)
วางจำหน่าย:  1 กรกฎาคม    1 กรกฎาคม 2546,    4 กรกฎาคม 2546    27 กุมภาพันธ์ 2547  
แนว: วางแผนเรียลไทม์
รูปแบบ: เล่นคนเดียว, หลายผู้เล่น
วอร์คารฟต์ 3: โฟรเซนโธรน (อังกฤษ: Warcraft 3: The Frozen Throne) เป็นภาคต่อของ วอร์คราฟต์ 3: เรนออฟเคออส
เกมการเล่น > สิ่งเพิ่มเติม

สำหรับแต่ละเผ่าพันธุ์ โฟรเซนโธรนเพิ่มยูนิตและสิ่งปลูกสร้างใหม่หลายอย่าง รวมทั้งร้านค้าที่ผู้เล่นควบคุม และฮีโรใหม่หนึ่งตัวต่อเผ่าพันธุ์ นอกจากนี้ยังมีการเพิ่มเผ่าสนับสนุนใหม่สองเผ่า นาคและดรานาย (Draenei) เผ่านาคมีอยู่ทั้งสี่แคมเปญ โดยเป็นยูนิตที่เล่นได้ พันธมิตรและศัตรู ขณะที่ดรานายซึ่งแท้จริงเป็นครีปที่มีความซับซ้อนกว่า พบเฉพาะในภาคกิจบลัดเอลฟ์ ทั้งสองเผ่าพันธุ์สามารถใส่ในแผนที่สร้างเองได้หากยูนิตคนงาน (ทาสเมอร์กูลของนาคหรือกรรมกรของดรานาย) ถูกเพิ่มผ่านเวิลด์เอดิเตอร์ มีการเปลี่ยนชื่อและออกแบบใหม่ซึ่งเครื่องจักรล้อมแบบเก่าของมนุษย์ ออร์คและไนต์เอลฟ์ พร้อมกันนั้นยังได้รับอัพเกรดใหม่ ขีดจำกัดอาหารเพิ่มจาก 90 เป็น 100 และข้อกำหนดการบำรุงรักษา (upkeep) ถูกเพิ่มขั้นละ 10 อาหาร ทำให้สามารถวางกองทัพที่ใหญ่ขึ้นและทรงพลังมากขึ้น
วิธิต อุตสาหจิต

| วิธิต อุตสาหจิต |
| --- | --- |

บรรณาธิการผู้พิมพ์ผู้โฆษณา นิตยสารขายหัวเราะ
ดำรงตำแหน่ง พ.ศ. 2516 – พ.ศ. 2516
บรรณาธิการผู้พิมพ์ผู้โฆษณา นิตยสารมหาสนุก
อยู่ในวาระ
เริ่มดำรงตำแหน่ง  พ.ศ. 2518
 
ข้อมูลส่วนบุคคล
เกิด: พ.ศ. 2496 (อายุ 72 ปี) จังหวัดพระนคร ประเทศไทย

วิธิต อุตสาหจิต (อักษรโรมัน: Vithit Utsahajit) บรรณาธิการหนังสือการ์ตูนในเครือบรรลือสาส์น ผู้ก่อตั้งนิตยสารขายหัวเราะและมหาสนุก และผู้กำกับภาพยนตร์เรื่อง ผีหัวขาด เขายังเป็นผู้บุกเบิกการสร้างภาพยนตร์แอนิเมชั่นสามมิติเป็นผู้แรกในประเทศไทย มีผู้ให้สมญานามแก่เขาว่า “ราชาแห่งการ์ตูนไทย” ในยุคปัจจุบัน  แฟนการ์ตูนบรรลือสาส์นรู้จักกันดีในนาม “บ.ก.วิติ๊ด”
ประวัติ

วิธิต อุตสาหจิต เกิดเมื่อปี พ.ศ. 2496 เป็นบุตรของนายบันลือ อุตสาหจิต เจ้าของและผู้ก่อตั้งสำนักพิมพ์บรรลือสาส์น ลำดับที่ 1 กับนางกนกวรรณ อุตสาหจิต จากจำนวนพี่น้องทั้งหมด 9 คน เกิดเมื่อ พ.ศ. 2498 จบการศึกษาระดับมัธยมศึกษาตอนต้นจากโรงเรียนสตรีจุลนาค  ต่อมาย้ายไปเรียนต่อสายวิชาชีพจนได้วุฒิประกาศนียบัตรทางวิชาชีพ (ปวช.) จากโรงเรียนพณิชยพระนคร ช่วงนี้เองที่วิธิตมีโอกาสได้เรียนรู้ และเข้าไปฝึกงานด้านฟิล์ม โดยเข้าฝึกงานกองถ่ายภาพยนตร์ ก่อนจะไปตัดสินใจไปเรียนการทำภาพยนตร์ที่ London Film School ประเทศอังกฤษ จนจบการศึกษาระดับ Diploma of Higher Education (DipHE)
ภายหลังสำเร็จการศึกษาแล้ว วิธิตจึงรับช่วงต่อธุรกิจจากบิดา เพื่อรับหน้าที่เป็นหัวเรือใหญ่ขับเคลื่อนธุรกิจโรงพิมพ์ และหนังสือขายมุขในเครือบรรลือสาส์นช่วงประมาณปี 2520
วิธิตกับภาพยนตร์ไทย

วิธิตเริ่มงานภาพยนตร์ในฐานะผู้กำกับเรื่อง “ผีหัวขาด” ให้กับบริษัทศรีสยามภาพยนตร์ ซึ่งอยู่ในกลุ่มบรรลือสาส์นในปี พ.ศ. 2523  โดยภาพยนตร์นำแสดงโดย สรพงศ์ ชาตรี เศรษฐา ศิระฉายา เป็นต้น ผีหัวขาดประสบความสำเร็จอย่างสูงจากรายได้การฉายหนังกว่า 5 ล้านบาท และร่วมผลิตหนังอื่นๆ เกือบ 20 เรื่องแต่ต้องใช้ทุนสูง ประกอบกับการที่วิธิตได้พบประสบการณ์ที่ไม่น่าประทับใจหลายอย่าง ทำให้เขาหันหลังให้กับวงการบันเทิงอย่างสิ้นเชิง และกลับมามุ่งเน้นพัฒนาการทำหนังสือการ์ตูนและกิจการโรงพิมพ์ อันเป็นกิจการหลักของครอบครัวอย่างเต็มตัว
อนึ่ง วิธิตเคยมีโอกาสร่วมงานในคณะถ่ายทำภาพยนตร์ฟอร์มยักษ์ของฮอลลีวู้ดเรื่อง “เดียร์ฮันเตอร์” ที่เข้ามาถ่ายทำในประเทศไทย จนทางฮอลลีวูดสนใจจะดึงตัวเขาไปร่วมงานที่สหรัฐอเมริกา แต่เขาได้ปฏิเสธไป ซึ่งวิธิตกล่าวในภายหลังว่า "...ไม่เสียใจที่เลือกทิ้งโอกาสนั่น เพราะวันนี้ผมมีความสุขกับปัจจุบัน
วิธิตกับการ์ตูนในเครือบรรลือสาส์น

วิธิตชื่นชอบงานเขียนการ์ตูน ลายเส้น และคลุกคลีอยู่กับงานโรงพิมพ์ของครอบครัวมาตั้งแต่เด็ก  จนเมื่อ พ.ศ. 2516 ขณะมีอายุได้ 18 ปี เขาจึงได้เขียนการ์ตูนแนวสามช่องจบ (หรือการ์ตูนแก๊ก) และออกหนังสือการ์ตูนของตัวเองฉบับแรกชื่อ ขายหัวเราะ ด้วยเห็นโอกาสในตลาดที่มีการ์ตูนแนวนี้อยู่น้อยมาก และด้วยความเชื่อที่ว่าแนวขายหัวเราะสามารถขายได้
เมื่อขายหัวเราะประสบความสำเร็จ วิธิตจึงออกหนังสือการ์ตูนเล่มใหม่แนวเดียวกับขายหัวเราะ แต่เน้นเจาะตลาดครอบครัว ชื่อ มหาสนุก ในปี พ.ศ. 2518 และได้รับความนิยมมากตลอดจนถึงทุกวันนี้ ภายหลังจึงได้ออกการ์ตูนชุดมินิซีรีส์ของนักเขียนคนดังๆ ในบรรลือสาส์น เช่น ปังปอนด์ บ้าครบสูตร สาวดอกไม้กะนายกล้วยไข่ เรียกข้าว่าพญายม คนอลเวง หนูหิ่นอินเตอร์ เป็นต้น เพื่อรวมเล่มชุดผลงานการ์ตูนเรื่องสั้นของนักเขียนการ์ตูนในเครือ เช่น นิค ต้อม ต่าย เฟน เอ๊าะ ซึ่งบางเล่มก็ได้พัฒนาไปเป็นหนังสือการ์ตูนของนักเขียนเจ้าของผลงานเองแต่ละคนในเวลาต่อมา
ต่อมาในปี 2554 บรรลือสาส์นได้ทำการเปิดตัว ขายหัวเราะ แฮพพลิเคชั่น (Kai Hua Roh Happlication) สำหรับดาวน์โหลดอีแม็กกาซีน โดยใช้ได้กับแท็บเล็ต และโทรศัพท์อัจฉริยะในระบบปฏิบัติการไอโอเอสและแอนดรอยด์อีกด้วย
ปัจจุบัน วิธิต ได้วางมือจากงานบริหารส่วนใหญ่และมี พิมพ์พิชชา อุตสาหจิต ลูกสาวคนโตมารับหน้าที่แทน และปรับเปลี่ยนแนวทางของบรรลือสาสน์ไปทางคอนเทนต์ดิจิตอล และ อีบุ้ค เป็นหลัก
ชีวิตครอบครัว

วิธิตสมรสกับโชติกา อุตสาหจิต (นก) มีบุตร 5 คน เป็นหญิง 3 คน ชาย 2 คน (สามคนสุดท้ายเป็นแฝด) มีรายนามดังนี้
พิมพ์พิชา อุตสาหจิต (นิว)
ภาดารี อุตสาหจิต (นาว)
ภีมเดช อุตสาหจิต (เนม)
ภีมธัช อุตสาหจิต (น็อบ)
ภีมนิดา อุตสาหจิต (แนตตี้)
ดูเพิ่ม

บรรลือสาส์น
ขายหัวเราะ
มหาสนุก
แหล่งข้อมูลอื่น

วิธิต อุตสาหจิต เก็บถาวร 2007-03-14 ที่ เวย์แบ็กแมชชีน จากคอลัมน์บทความ-สารคดี โดย นิติกร กรัยวิเชียร ในนิตยสารสกุลไทย ฉบับที่ 2459 ปีที่  48 ประจำวัน  อังคาร ที่  4 ธันวาคม  2544
วิธิต อุตสาหจิต-ขายหัวเราะ จากคอลัมน์รู้ไปโม้ด หนังสือพิมพ์ข่าวสด
วิธิต กับฝันครั้งใหญ่ "ปังปอนด์" แอนิเมชันเรื่องแรกของไทย เก็บถาวร 2004-12-31 ที่ เวย์แบ็กแมชชีน
วิธิต อุตสาหจิต สัมภาษณ์จากรายการ "ลงเอยอย่างไร" และ "รัฐบานหุ่นหรรษา ทางช่อง 11
ปกนิตยสารมหาสนุกมีจุดเด่นที่การนำเอาคาแร็คเตอร์ของวิธิตมาล้อเลียนกับกระแสต่างๆ ในสังคมอยู่เสมอ ซึ่งบางครั้งก็จะมีการเขียนภาพล้อของครอบครัววิธิตลงไปด้วย ในภาพนี้คือปกนิตยสารมหาสนุก ฉบับที่ 929 ประจำวันที่ 14-21 มกราคม พ.ศ. 2552 ซึ่งวาดล้อวิธิตกับภาพยนตร์ "องค์บาก 2" ภาพปกโดย สุพล เมนาคม (ต้อม)
ศราวุธ นวแสงอรุณ

| ศราวุธ นวแสงอรุณ |
| --- | --- |
เกิด: 19 มกราคม พ.ศ. 2521 (46 ปี) ศราวุธ นวแสงอรุณ กรุงเทพมหานคร ประเทศไทย
คู่สมรส: เจนนิเฟอร์ โปลิตานนท์ (2558–ปัจจุบัน)
บุตร: 3 คน
อาชีพ: นักแสดง นายแบบ
ปีที่แสดง: พ.ศ. 2537–2556
ศราวุธ นวแสงอรุณ (เกิด 19 มกราคม พ.ศ. 2521) ชื่อเล่น อั๋น เป็นนักแสดงและนายแบบชาวไทย
ประวัติ

ศราวุธ นวแสงอรุณ (ชื่อเล่น: อั๋น) เกิดเมื่อวันที่ 19 มกราคม พ.ศ. 2521 ที่โรงพยาบาลกรุงเทพคริสเตียน เขาเติบโตมาในครอบครัวที่มีคุณพ่อและคุณแม่ประกอบธุรกิจส่วนตัว เกี่ยวกับการนำเข้าสินค้า อั๋นมีพี่น้องอีก 6 คนโดยเขาเป็นลูกคนที่สามของทางครอบครัว โดยในช่วงที่เขานั้นเข้าสู่วงการบันเทิง อั๋นสำเร็จการศึกษาในระดับมัธยมปลายโดยการสอบเทียบ จากการเข้ามาทำงานในวงการบันเทิง ในฐานะนักแสดงวัยรุ่น โดยเขาเข้าศึกษาต่อในระดับอุดมศึกษาที่ มหาวิทยาลัยราชภัฏสวนสุนันทา
เส้นทางในวงการบันเทิง ในฐานะนักแสดงและนายแบบวัยรุ่นของอั๋นเริ่มขึ้นในช่วงปี พ.ศ. 2537 โดยเขาเริ่มงานในช่วงแรก ๆ จากการเป็นนายแบบวัยรุ่นที่มีผลงานการถ่ายแบบลงในนิตยสารแนววัยรุ่น เช่น อานนท์, Nine, เธอกับฉัน, วัยหวาน, Angel และ The Boy เป็นต้น
หลังจากเป็นที่รู้จักในฐานะนายแบบวัยรุ่น อั๋นก็เริ่มมีผลงานในด้านการแสดงในระยะเวลาต่อมา โดยในส่วนของละครโทรทัศน์นั้น มีผลงานการแสดงที่มีความโดดเด่นในช่วงแรก ๆ ของอาชีพนักแสดง คือการรับบทบาทเป็นพระเอกอย่างเต็มตัว ในละครโทรทัศน์แนวสร้างสรรค์เรื่อง พระจันทร์ลายกระต่าย ทางสถานีโทรทัศน์ช่อง 5 แม้จะเป็นละครฟอร์มเล็ก แต่ด้วยการแสดงที่สมบทบาทและเรื่องราวดี ๆ ที่สะท้อนสังคมก็ทำให้ภาพรวมของละครโทรทัศน์เรื่องนี้ได้รับเสียงวิจารณ์ที่ดีจากสื่อมวลชน และผู้ชมทางบ้าน
โดยนอกจากละครโทรทัศน์เรื่อง พระจันทร์ลายกระต่าย ในฐานะนักแสดงยังมีผลงานการแสดงในด้านละครโทรทัศน์มากมาย เช่น โลกทั้งใบให้นายคนเดียว, สุดแต่ใจจะไขว่คว้า, หนุ่มทิพย์, กลับบ้านเรานะ...รักรออยู่, นางกรี้ด และละครเรื่อง รหัสหัวใจ เป็นต้น
ในด้านชีวิตส่วนตัว เขาคบหาดูใจกับ เจนนิเฟอร์ โปลิตานนท์ นักร้องและนักแสดงลูกครึ่งไทย-อเมริกา มาอย่างยาวนานถึง 19 ปี ทั้งคู่รู้จักกันเป็นครั้งแรก ในกองถ่ายภาพยนตร์เรื่อง "ขนนกของคนบิน" โดยเริ่มคบหากันในฐานะเพื่อน พี่ชาย จนพัฒนาความสัมพันธ์ เขามีธุรกิจส่วนตัวที่ประสบความสำเร็จ โดยเป็นที่รู้จักจากการเป็นเจ้าของธุรกิจ ร้านอาหารหลายแห่งที่ได้รับความนิยม เช่น ร้านนางกวัก ซึ่งเป็นร้านอาหารในสไตล์บิสโทร ที่เป็นอาหารอิตาเลียนผสมสไตล์ฝรั่งเศส ซึ่งตั้งอยู่ที่ทองหล่อซอย 10 และร้านสปาเกตตี้เฮาส์ ซึ่งตั้งอยู่ที่ทองหล่อซอย 17 เป็นต้น ทั้งคู่ได้ยอมรับกับสื่อมวลชนว่า จะเข้าพิธีวิวาห์ 15 กุมภาพันธ์ 2558 พร้อมกันนี้เจนี่ ได้ประกาศกลางครอบครัวบันเทิง ว่าตั้งครรภ์ได้ 3 เดือนแล้ว พร้อมใช้ชีวิตคู่กับอั๋น ที่สหรัฐฯ หลังสมรส เพื่อดูแลกิจการร้านอาหาร โดยมีเพื่อนๆ ของอั๋นและเจนี่ อาทิ แคทรียา อิงลิช, เบลล์-หว่าหวา, ญาญ่าญิ๋ง,แอนนิต้า,เจจินตัย,กำปั้น บาซู และเต้ นันทศัย มาทำการเซอร์ไพรส์กลางรายการและร่วมแสดงคว­ามยินดีกับทั้งคู่
ปัจจุบัน มีบุตรสาว 3 คน
เอวาลีน "เอวาลีน นวแสงอรุณ" เกิดเมื่อวันที่ 7 สิงหาคม พ.ศ. 2558 (ข้อผิดพลาด: แม่แบบ:อายุปีและวัน รองรับเฉพาะปีพุทธศักราช หากใช้เป็นคริสต์ศักราช กรุณาใช้ แม่แบบ:Age in years and days
) ที่โรงพยาบาลซีแอตเทิล ประเทศสหรัฐอเมริกา  ,  ,
เอลีน่า เกิดเมื่อวันที่ 1 สิงหาคม พ.ศ. 2561 (ข้อผิดพลาด: แม่แบบ:อายุปีและวัน รองรับเฉพาะปีพุทธศักราช หากใช้เป็นคริสต์ศักราช กรุณาใช้ แม่แบบ:Age in years and days
)
เอมิลี่ เกิดเมื่อวันที่ 13 สิงหาคม พ.ศ. 2563 (ข้อผิดพลาด: แม่แบบ:อายุปีและวัน รองรับเฉพาะปีพุทธศักราช หากใช้เป็นคริสต์ศักราช กรุณาใช้ แม่แบบ:Age in years and days
)
ผลงาน > ละครโทรทัศน์

| ละครโทรทัศน์ |
| --- | --- | --- | --- |

| พ.ศ. | ละคร | รับบท | ออกอากาศ |
| 2538 | กว่าจะถึงวันนั้น | กาย | ช่อง 3 |
| 2540 | สุดแต่ใจจะไขว่คว้า | พรพุฒิ ประกอบผล (พร) | ช่อง 3 |
| 2540 | หุบเขากินคน | วิชชุ (วิทยา) | ช่อง 7 |
| 2541 | ลูกสาวเจ้าพ่อ | แดงน้อย | ช่อง 3 |
| 2541 | สื่อสิเน่หา | ธูป | ช่อง 7 |
| 2542 | พระจันทร์ลายกระต่าย | พิชัย | ช่อง 3 |
| 2542 | วัยอลวน อลวนหนนี้...ไม่มีถอย | ฮาร์ท | ช่อง 3 |
| 2542 | อรุณสวัสดิ์ | ฤกษ์ดี | ช่อง 3 |
| 2542 | ตามรอยรัก |  | ช่อง 7 |
| 2542 | ตั้งไข่ล้มพรหมไม่ลิขิต | - (นักแสดงรับเชิญ) | ช่อง 7 |
| 2542 | เจนนี่...นางสาวจำเป็นฮ่ะ | ป๊อด | ช่อง 3 |
| 2542 | หนุ่มทิพย์ | ดุ่ย | ช่อง 7 |
| 2543 | โลกทั้งใบให้นายคนเดียว | เม่น | ช่อง 7 |
| 2543 | รักทะเล้น |  | ช่อง 3 |
| 2543 | สวัสดีคุณผู้ฟัง | จรัสวงศ์ เดม่อน (นาจา) | ช่อง 7 |
| 2544 | รักแท้ไม่มีหลอก |  | ช่อง 3 |
| 2547 | ชุมทางรัก | ศตพงษ์ พิสุทธิ์ (อั๋น) | ช่อง 7 |
| 2547 | กลับบ้านเรานะ...รักรออยู่ | นักรบ | ช่อง 7 |
| 2548 | รหัสหัวใจ | เทพไท | ช่อง 7 |
| 2548 | เล่ห์ภุมเรศ | ชีวีวัฒน์ | ช่อง 5 |
| 2548 | จ๊ะเอ๋...เบบี้ | ก้องภพ | ช่อง 3 |
| 2549 | รักเราไม่ไฮโซ | มิกซ์ | ช่อง 3 |
| 2549 | เจ้าสาวกะทันหัน | เจตน์ | ช่อง 5 |
| 2549 | ดอกเบี้ยเคลียร์รัก | วรวิทย์ | ช่อง 7 |
| 2551 | สายใยสวาท | วิฑูรย์ | ช่อง 7 |
| 2552 | นางกรี๊ด | แม็กซ์ | ช่อง 7 |
| 2552 | เกมลุ้นรัก | หมอ | ช่อง 3 |
| 2553 | สาวน้อยมหัศจรรย์ Wonder G | พิภพ | ช่อง 7 |
| 2554 | วิวาห์ฮาเฮ | คุณยศ | ช่อง 7 |
| 2555 | กู้ภัยหัวใจแหวว | องศา | ช่อง 7 |
| 2556 | สุภาพบุรุษลูกผู้ชาย | กัมปนาท มหาโชคตั้งศิริ (ฮุย) | ช่อง 7 |
ผลงาน > ละครชุด

| ละครชุด |
| --- | --- | --- | --- |

| พ.ศ. | ละคร | รับบท | หมายเหตุ |
| 2552 | เดอะแก๊ง พลพรรครักแผ่นดิน | แชมป์ | รับเชิญ |
| 2556 | ยมบาลเจ้าขา ตอน...อำนาจที่ผิดทาง | อาชา |  |
ผลงาน > ละครสั้น

| ละครซีรีส์ / ละครสั้น |
| --- | --- | --- | --- |

| พ.ศ. | ละคร | รับบท | หมายเหตุ |
| 2539 | ละครสั้น ร้อยรสร้อยละคร ตอน นะคะ...นะครับ | ภพ |  |
| 2539 | ละครสั้น ร้อยรสร้อยละคร ตอน ความรักและความรัก |  |  |
ผลงาน > ภาพยนตร์

| ปี | เรื่อง | รับบทเป็น |
| --- | --- | --- |
| 2537 | ตุ๊ ต๊ะ ต๋อม แต๋ม สุภาพบุรุษตัว ต. | แต๋ม |
| 2538 | เด็กเสเพล | อั๋น |
| 2539 | ตัวเกร็ง เต็งหนึ่ง |  |
| 2539 | ดอกไม้ ไนน์มา กับขาหมู | น็อต |
| 2539 | ขนนกของคนบิน | ชีวิน |
ผลงาน > มิวสิควีดีโอ

เพลง อย่ารังแก ศิลปิน เจมส์ เรืองศักดิ์ ลอยชูศักดิ์
ผลงาน > โฆษณา

สกาแคร์ครีม
โฟมล้างหน้า
ยาสระผม
เวิร์ม ไรมี่

เวิร์ม ไรมี่ (ญี่ปุ่น: 地伏星ワームのライミ; อังกฤษ: Worm Raimi) เป็นตัวละครในเซนต์เซย่าภาคเจ้านรกฮาเดส เป็น 1 ใน 108 สเป็คเตอร์ มีบทบาทในภาคแซงค์ทัวรี่
บทบาท

ขณะที่เหล่าสเป็คเตอร์ที่บุกเข้าไปใน 12 ปราสาทแห่งแซงค์ทัวรี่ ที่หน้าปราสาทราชสีห์ของเลโอ ไอโอเลีย สเป็คเตอร์ที่บุกเข้าไปต่างถูกท่า ไลนิ่ง พลาสม่า ของไอโอเลียตายไปถึง 5 คน ไรมี่ซึ่งอยู่แถวหลังเสนอตัวออกมาจัดการกับไอโอเลียเอง ว่าแล้วก็มุดดำลงดินหายไป ไรมี่ใช้ท่าไม้ตายคือ เวิร์ม ไบด์ ซึ่งเป็นแขนที่เหมือนไส้เดือนอยู่หลังชุดเซอร์พลิสมัดร่างของไอโอเลีย แต่ไอโอเลียรวบรวมพลังเบ่งตัวจนเวิร์ม ไบด์ ขาดเป็นท่อน ๆ ไรมี่แค้นมากพยายามจะโจมตีไอโอเลียอีก แต่กลับถูกไอโอเลียดึงตัวขึ้นมาบนพื้น และถูกจัดการลงด้วยท่าไม้ตาย ไลนิ่ง พลาสม่า
เซอร์พลิส

ไรมี่ สวมชุดเซอร์พลิสเวิร์ม ซึ่งเป็นไส้เดือนยักษ์ มีตาเดียวขนาดใหญ่และเขี้ยวที่แหลมคม
ศิริมาศ ชื่นวิทยา

| ศิริมาศ ชื่นวิทยา |
| --- | --- |
เกิด: 13 พฤศจิกายน พ.ศ. 2523 (44 ปี) ศิริมาศ ชื่นวิทยา
อาชีพ: นักแสดง
ปีที่แสดง: พ.ศ. 2546–ปัจจุบัน
ผลงานเด่น: บอม จาก ฮอร์โมนส์ วัยว้าวุ่น ซีซั่น 2 (2557)
สังกัด: อาร์เอส (2546-2550)
ศิริมาศ ชื่นวิทยา (ชื่อเล่น: เอ้) เป็นนักร้อง และนักแสดงชาวไทย มีชื่อเสียงจากการเป็นนักร้องนำ วงพิ้งค์ (Pink) ภายใต้สังกัดอาร์เอส